section_heading: Radnja
paragraph_text: Enterprise stiže na planet Ligon II kako bi nabavio cjepivo za bolest koja je izbila na jednom od federacijskih planeta, Styrisu IV. Malo toga je poznato o tamošnjem društvu i jedino što se sa sigurnošću zna o njima je da drže do svoje tradicije i do osobne časti. Nakon dolaska Enterprise u orbitu oko planeta na njega se teleportira njegov vođa Lutan i njegovo izaslanstvo noseći uzorak cjepiva.